CELEX: C2007/297/07
Language: lv
Date: 2007-12-08 00:00:00
Title: Lieta C-311/05: Tiesas (otrā palāta) 2007. gada 4. oktobra spriedums — Naipes Heraclio Fournier, SA /Iekšējā tirgus saskaņošanas birojs (preču zīmes, paraugi un modeļi), France Cartes SAS (Apelācija — Regula (EK) Nr. 40/94 — Kopienas preču zīme — Grafiskas preču zīmes, kas sastāv no kāršu spēles zobena , rungu jātnieka un zobenu karaļa attēla — Preču zīmes pasludināšana par spēkā neesošu)

8.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 297/5
            
         Tiesas (otrā palāta) 2007. gada 4. oktobra spriedums — Naipes Heraclio Fournier, SA/Iekšējā tirgus saskaņošanas birojs (preču zīmes, paraugi un modeļi), France Cartes SAS
   
   (Lieta C-311/05) (1)
   
   (Apelācija - Regula (EK) Nr. 40/94 - Kopienas preču zīme - Grafiskas preču zīmes, kas sastāv no kāršu spēles “zobena’, “rungu jātnieka’ un “zobenu karaļa’ attēla - Preču zīmes pasludināšana par spēkā neesošu)
   (2007/C 297/07)
   Tiesvedības valoda — spāņu
   Lietas dalībnieki
   
      Prasītājs: Naipes Heraclio Fournier, SA (pārstāvji — E. Armijo Chávarri un A. Castán Pérez-Gómez, abogados)
   
      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi) (pārstāvji — O. Montalto, I. de Medrano Caballero un O. Mondéjar), France Cartes SAS (pārstāvis — C. de Haas, avocat)
   Priekšmets
   Apelācijas sūdzība par Pirmās instances tiesas (trešā palāta) 2005. gada 11. maija spriedumu apvienotajās lietās no T-160/02 līdz T-162/02 Naipes Heraclio Fournier/ITSB (persona, kas iestājusies lietā — France Cartes SAS), ar ko Pirmās instances tiesa noraidīja prasību par Iekšējā tirgus saskaņošanas biroja (ITSB) Apelāciju otrās padomes 2002. gada 28. februāra lēmumu, ar ko apmierināti pieteikumi par pasludināšanu par spēkā neesošu, kurus sabiedrība France Cartes SAS iesniedza par trim grafiskām preču zīmēm, kuru īpašniece ir prasītāja.
   Rezolutīvā daļa
   
               1)
            
            
               apelācijas sūdzību noraidīt;
            
         
               2)
            
            
               
                  Naipes Heraclio Fournier atlīdzina tiesāšanās izdevumus.
            
         
      (1)  OV C 243, 1.10.2005.